Ashikaga Takauji, fundador do shogunato Ashikaga.
Samurais no 1538.
Comerciantes europeos.
A **era Muromachi** (室町時代, *Muromachi-jidai*?, coñecido tamén como **período Muromachi**, **era Ashikaga** ou **período Ashikaga**) é un período da historia xaponesa que abarca dende 1336, co fracaso da Restauración Kenmu e a toma do poder de parte do samurai Ashikaga Takauji, quen estableceu o segundo shogunato na historia xaponesa en 1338: o shogunato Ashikaga, cuxo nome lle foi dado a esta época. Finalizou en 1573, cando o décimo quinto e último shōgun, Ashikaga Yoshiaki, foi derrocado polo daimyō Oda Nobunaga, quen buscaba a unificación do país.

A comezos desta era desenvolveuse o proceso de fragmentación do poder no Xapón, onde o shogunato compartía influencia política cos feudos, chamados *han*, e cuxo poder estaba en mans do daimyō. Porén, a segunda metade deste período rompeuse o balance de poder e os shōgun perderan a súa influencia, e os daimyō fortalecéronse; pouco despois os daimyō iniciaron unha disputa entre clans, coa fin de reunir todo o poder político do país. É así, que nesta era se resaltan dous períodos específicos como resultado desta fragmentación política: a **era Nanbokuchō** (南北朝時代, *Nanbokuchō-jidai*?, era das Cortes do Norte e do Sur (1336 – 1392)), onde o poder imperial, que fora relegado a un papel cerimonial, estaba sufrindo unha dualidade de poderes con dous emperadores gobernando de xeito simultáneo: a Corte do Norte, apoiada polo shogunato Ashikaga e a Corte do Sur, que ostentaba a súa lexitimidade ó posuír os Tres Tesouros Sagrados, obxectos lendarios que certificaban o reinado do emperador. O segundo período es coñecido como a **era Sengoku** (戦国時代, *Sengoku-jidai*?, era dos estados en guerra (1467 – 1568)), onde os estados feudais enfróntanse nunha serie de batallas coa fin de ampliar o seu poder de influencia no Xapón, desencadeando unha longa guerra civil.

Tamén durante a era Muromachi iníciase unha engalaxe económica baseada na agricultura e no comercio, favorecido polo sistema feudal; en cuanto ó comercio exterior, reforzouse o intercambio coa China da dinastía Ming durante a primeira metade do período. Coa chegada dos europeos ou *Nanban* (南蛮, *"Bárbaros do Sur"*?) ao Xapón, expandiuse o intercambio cos portugueses, holandeses, ingleses e españois. Dito fenómeno manteríase constante a finais da era Muromachi, crecendo durante a era Azuchi-Momoyama e decaendo a comezos da era Edo. No aspecto cultural, a sociedade evoluciona en base ó budismo zen, apoiado polo shogunato, e desenvolve diversas expresións culturais que se mantiveron ata a actualidade tales como a cerimonia xaponesa do té, o ikebana, o nō, entre outros que se popularizaron durante este período.

Notas
-----

1. ↑  Diversas fontes sinalan que a fin desta era sitúase en 1568, cando Nobunaga entra a Kioto e logra terminar a guerra civil de cen anos.
2. 1 2 3  "Historia del Japón – El Shogunato Ashikaga" (PDF). Arquivado dende o orixinal (PDF) o 10 de novembro de 2007. Consultado o 10 de marzo de 2013.
3. ↑  "Historia do Xapón – Occidente e Oriente encóntranse. Cristiáns no Xapón" (PDF). Arquivado dende o orixinal (PDF) o 10 de novembro de 2007. Consultado o 10 de marzo de 2013.

|  |  |
| --- | --- |
| Control de autoridades | 
* Wd: Q334845
* AAT: 300018561
* EBID: ID
* GND: 4271491-6
* JSTOR: muromachi-period
* LCCN: sh85069467
* NDL: 00568297

 |